OpenLLM-France/wikimedia huggingface dataset:
# Còrvids

Els còrvids (o corbs i gralles) són una família d'ocells de l'ordre dels passeriformes molt espavilats, molt adaptables i que no defugen la presència humana. En són representants típics els corbs, les cornelles i les gralles, però també les garses i els gaigs, entre altres gèneres.

## Morfologia

* Bec robust i recte amb la punta lleugerament corbada.
* Orificis nasals entapissats per llargues cerres.
* En general, són de colors foscos o negres, però també hi ha espècies acolorides, amb marques blaves, verdes, gris o marró.
* Sexes molt semblants.

## Alimentació

S'alimenten d'un ampli ventall de productes, com ara fruites, llavors, ous d'altres ocells, animalets vius o carn morta.

## Hàbitat i distribució

Ocupen hàbitats molt variats que inclouen boscos, praderies, deserts, terres de conreu i ciutats, repartits per tota la superfície de la Terra, a excepció de les zones àrtiques i antàrtiques extremes, Nova Zelanda i diverses illes oceàniques.

## Intel·ligència

Una revisió duta a terme el 2004 suggerí que la intel·ligència dels còrvids és comparable a la dels homínids no humans (ximpanzés, orangutans i goril·les) pel que fa a la cognició social, el raonament causal, la flexibilitat, la imaginació i la prospecció.

## Llista de gèneres

Segons la Classificació del Congrés Ornitològic Internacional (versió 10,2. 2020) aquesta família conté 25 gèneres amb 133 espècies::
* Platylophus amb una espècie: gaig crestat (Platylophus galericulatus).
* Platysmurus amb una espècie: garsa negra (Platysmurus leucopterus).
* Perisoreus amb tres espècies.
* Cyanolyca amb 9 espècies.
* Cyanocorax amb 17 espècies.
* Psilorhinus amb una espècie: gaig bru (Psilorhinus morio).
* Calocitta amb dues espècies.
* Cyanocitta amb dues espècies.
* Aphelocoma amb 7 espècies
* Gymnorhinus amb una espècie: gaig dels pins (Gymnorhinus cyanocephalus).
* Garrulus amb tres espècies.
* Cyanopica amb dues espècies.
* Urocissa amb 5 espècies.
* Cissa amb 4 espècies.
* Dendrocitta amb 7 espècies.
* Crypsirina amb dues espècies.
* Temnurus amb una espècie: garsa arbòria cua de serra (Temnurus temnurus).
* Pica amb 7 espècies
* Zavattariornis amb una espècie: gaig de Stresemann (Zavattariornis stresemanni).
* Podoces amb 4 espècies.
* Nucifraga amb tres espècies.
* Pyrrhocorax amb dues espècies.
* Ptilostomus amb una espècie: piacpiac (Ptilostomus afer).
* Coloeus amb dues espècies.
* Corvus amb 45 espècies

## Referències

* ↑ Lalueza i Fox, Jordi: El llibre dels ocells de Catalunya. Editorial De Vecchi - Edicions Cap Roig. Barcelona, 1987, pàgina 90. ISBN 84-315-0434-X
* 1 2 David T.Holyoak: Enciclopedia Natura de los Animales. Volum 4. Editorial Orbis S.A. Barcelona, 1986, pàgina 442. ISBN 84-7634-548-8 (anglès)
* ↑ Emery, Nathan J.; Clayton, Nicola S. «The mentality of crows: convergent evolution of intelligence in corvids and apes» (en anglès). Science, 306, 5-703, 12-2004, pàg. 1-903–1-907. DOI: 10.1126/science.1098410. PMID: 15591194.
* ↑ Classificació dels còrvids. Zoonomen (anglès)

## Enllaços externs

* Informació sobre les diferents espècies d'aquesta família d'ocells. (francès) i (anglès)
# Districte de Cahora-Bassa

Cahora-Bassa és un districte de la província de Tete, a Moçambic, amb capital a la vila de Songo. Limita amb el districte de Marávia al nord, amb el districte de Magoé a l'oest, amb el districte de Chiuta al nord-est, amb el districte de Changara a l'est i amb Zimbàbue al sud. El 1997 la seva població era el 2007 de 87.784 habitants i la superfície de 10.598 km². Dins el districte hi ha l'embassament de Cahora Bassa, al riu Zambeze.

## Divisió administrativa

El districte està dividit en tres llocs administratius (postos administrativos), subvididits en viles (localidades):
* Posto Administrativo de Chitholo:
** Chitholo
** Mulinje
* Posto Administrativo de Chitima:
** Chibagadigo
** Chicoa-Nova
** Nhabando
** Nhacapirere
* Posto Administrativo de Songo:
** Vila de Songo
** Dzunsa
** Songo

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Frontend i backend

En enginyeria del programari, els termes frontend i backend (amb traducció part davantera i part posterior) es refereixen a la separació funcional entre la capa de presentació (frontend) i la capa d'accés a les dades o interfície de gestió (backend). En el model client-servidor, el client se sol considerar com a interfície i el servidor se sol considerar com a backend, fins i tot quan una part del treball de presentació es fa realment al propi servidor.
En l'arquitectura del programari, pot haver-hi moltes capes entre el maquinari i l'usuari final. La part davantera és una abstracció, simplificant el component subjacent proporcionant una interfície fàcil d'utilitzar, mentre que la part posterior sol gestionar l'emmagatzematge de dades i la lògica empresarial.
En telecomunicacions, la part frontal es pot considerar un dispositiu o servei, mentre que la part posterior és la infraestructura que admet la prestació del servei.
Una regla general és que el costat del client (o "frontend") és qualsevol component manipulat per l'usuari. El codi del costat del servidor (o "backend") sol residir al servidor, sovint allunyat físicament de l'usuari.

## Referències

* ↑ «Frontend VS Backend – What's the Difference?» (en anglès). https://www.freecodecamp.org,+18-03-2022.+[Consulta: 19 setembre 2022].
* ↑ «The Difference Between Front-End Vs. Back-End | ComputerScience.org» (en anglès). https://www.computerscience.org,+07-01-2022.+[Consulta: 19 setembre 2022].
* ↑ «Frontend vs Backend Languages: What's The Difference? (2022)» (en anglès). https://careerfoundry.com.+[Consulta: 19 setembre 2022].
# Rhipidomys ipukensis

Rhipidomys ipukensis és una espècie de mamífer rosegador de la família dels cricètids. És endèmic del Brasil.

## Descripció
### Dimensions

És un rosegador de petites dimensions, amb una llargada de cap a gropa de 99-141 mm, una llargada de la cua de 113-165 mm, una llargada del peu de 24-27 mm, una llargada de les orelles de 20-23 mm i un pes de fins a 103 g.

### Aspecte

El pelatge és curt i bast. Les parts dorsals varien del marró-groguenc al marró-taronja amb la base dels pèls grisa. Els flancs són més clars, mentre que les parts ventrals varien del blanquinós al color crema. Els individus més joves són de color gris clar al dors i blanc al ventre. Les orelles són grans, marrons i, a vegades, amb una petita taca clara a la base. Els peus són amples i amb una petita taca fosca delimitada per pèls blanquinosos al dors. Les urpes són ocultades per flocs de pèls blancs. La cua és més llarga que el cap i el cos, és uniformement de color gris fosc i està coberta de pèls curts que es van allargant cap a l'extremitat, on hi ha un floc.

## Biologia
### Comportament

És una espècie arborícola.

### Alimentació

S'alimenta de llavors.

### Reproducció

Femelles que alletaven i mascles sexualment actius foren capturats al mes de setembre.

## Distribució i hàbitat

Aquesta espècie és coneguda només a tres localitats de l'estat brasiler de Tocantins.
Viu als boscos estacionalment al·luvials.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Rocha et al., 2011

## Bibliografia

* Rocha, R. G.; Ferreira, E.; Costa, B. M. A.; Martins, I. C. M.; Leite, Y. L. R.; Costa, L. P.; Fonseca, C. 2011. «Small mammals of the mid-Araguaia River in central Brazil, with the description of a new species of climbing rat». Zootaxa, 2.789: 1-34
# Mikhaïl Krivonóssov

Mikhaïl Krivonóssov (Kritxau, 1 de maig de 1929 - Kritxau, 11 de novembre de 1994) fou un atleta belarús, especialista en el llançament de martell, que va competir sota bandera de la Unió Soviètica durant la dècada de 1950.
El 1952 va prendre part en els Jocs Olímpics d'Estiu de Hèlsinki, on arribà a la final de la competició del llançament de martell del programa d'atletisme. Quatre anys més tard, als Jocs de Melbourne, guanyà la medalla de plata en la mateixa prova, rere l'estatunidenc Hal Connolly.
En el seu palmarès també destaquen dues medalles en la prova del llançament de martell al Campionat d'Europa d'atletisme. D'or el 1954 i de plata el 1958. També guanyà el títol soviètic de martell el 1952 i de 1954 a 1958 i va establir sis rècords mundials entre 1954 i 1956.
Una vegada retirat passà a exercir d'entrenador d'atletisme i de professor a la Universitat Estatal de Cultura Física de Belarús.

## Millors marques

* Llançament de martell. 67,32 metre (1956)

## Referències

* 1 2 «Olympedia – Mikhail Krivonosov». [Consulta: 29 novembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 29 novembre 2021].
* ↑ «КРИВОНОСОВ Михаил Петрович | Российские спортсмены и специалисты | Спортивная Россия» (en rus). [Consulta: 29 novembre 2021].
* ↑ «Track and Field Statistics». [Consulta: 29 novembre 2021].
# Vernhòla

Vernhòla (en francès Verniolle) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
Viccionari
# Hokah

Hokah és una població dels Estats Units a l'estat de Minnesota. Segons el cens del 2000 tenia 614 habitants.

## Demografia

Segons el cens del 2000, Hokah tenia 614 habitants, 271 habitatges, i 159 famílies. La densitat de població era de 333,9 habitants per km².
Dels 271 habitatges en un 34,3% hi vivien nens de menys de 18 anys, en un 39,1% hi vivien parelles casades, en un 14,4% dones solteres, i en un 41,3% no eren unitats familiars. En el 35,1% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,9% tenia menys de 18 anys, un 8,3% entre 18 i 24, un 31,1% entre 25 i 44, un 19,5% de 45 a 60 i un 13,2% 65 anys o més.
L'edat mediana era de 35 anys. Per cada 100 dones de 18 o més anys hi havia 90,9 homes.
La renda mediana per habitatge era de 26.838 $ i la renda mediana per família de 36.000 $. Els homes tenien una renda mediana de 32.212 $ mentre que les dones 21.016 $. La renda per capita de la població era de 15.630 $. Entorn del 16,5% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hokah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Hokah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Erythronium dens-canis

Dent de gos o de ca (Erythronium dens-canis) és un herba glabra (sense pels ni glàndules) de la família de les liliàcies de deu a trenta centímetres d’alçada que neix d’un bulb amb bulbils laterals que li donen una aparença que se l’ha associat a la dent d’un gos, d’aquí el seu nom. Les fulles verdes tacades purpúries acostumen a ser dos oposades i amplament lanceolades que neixen de la part inferior de la tija amb un pecíol embeinador de 2-4 cm. La flor, solitària, pendula al capdamunt d’un llarg peduncle. Té sis tèpals lliures d’un color purpuri o rosat amb taques blanques o grogues a la base, tot i que n’hem trobat variants pràcticament blanques. Són ben visibles el sis estams que acaben amb anteres grosses d’un blau intens per la versió més purpúria i grogues en la versió blanca. Entremig destaca l'estil que acaba obrint-se en tres i que parteix d’un fruit capsular globós.

## hàbitat i Distribució

La podem trobar a prats i matollars d’alta muntanya en especial a l'estatge subalpí en terres amb substrat silícic. La seva floració acostuma a ser tot just enretirar-se les primeres neus.
A nivell global, és una espècie que viu en muntanyes del centre i sud d'Europa. A la península Ibèrica mostra una clara tendència per ambients amb clima atlàntic, per la qual cosa, als Països Catalans la trobarem sobretot a la Vall d'Aran, amb algunes petites poblacions a la Garrotxa i al Conflent.

## Bibliografia

* Plantes de muntanya de Josep M. Panareda Clopés de BRAU edicions, plana 159. ISBN 978-84-96905-56-6
* Flors dels Pirineus d’Àngel Manuel Hernández Cardona i Joan Altimira Noguero de la col·lecció Llibres de Muntanya, 41 de l'editorial Farell, plana 34. ISBN 978-84-92811-72-4
* ↑ Josep Vigo Bonada. L'Alta muntanya catalana. Flora i Vegetació. Centre Excursionista de Catalunya i Institut d'Estudis Catalans, 2008 (2a edició), pàg.97. ISBN 9788492583249.
* ↑ Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.IV, pàg.102. ISBN 84-7226-698-2.
# Monodelphis gardneri

Monodelphis gardneri és una espècie de didelfimorf de la família dels opòssums (Didelphidae). És endèmic dels boscos montans dels vessants orientals dels Andes al centre i sud del Perú. És un opòssum de mida petita, amb una llargada de cap a gropa de 76–100 mm i una cua de 42,5–53 mm. Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Solari, S.; Pacheco, V.; Vivar, E.; Emmons, L.H. 2012. «A new species of Monodelphis (Mammalia: Didelphimorphia: Didelphidae) from the montane forests of central Perú Arxivat 2016-09-20 a Wayback Machine.». Proceedings of the Biological Society of Washington, 125: 295-307
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Millersburg (Indiana)

Millersburg és una població dels Estats Units a l'estat d'Indiana. Segons el cens del 2000 tenia 868 habitants.

## Demografia

Segons el cens del 2000, Millersburg tenia 868 habitants, 310 habitatges, i 249 famílies. La densitat de població era de 632,3 habitants/km².
Dels 310 habitatges en un 45,8% hi vivien nens de menys de 18 anys, en un 62,6% hi vivien parelles casades, en un 11,6% dones solteres, i en un 19,4% no eren unitats familiars. En el 14,5% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,06.
Per edats la població es repartia de la següent manera: un 33,1% tenia menys de 18 anys, un 7,9% entre 18 i 24, un 31% entre 25 i 44, un 19,4% de 45 a 60 i un 8,6% 65 anys o més.
L'edat mediana era de 30 anys. Per cada 100 dones de 18 o més anys hi havia 102,4 homes.
La renda mediana per habitatge era de 43.750 $ i la renda mediana per família de 44.250 $. Els homes tenien una renda mediana de 36.083 $ mentre que les dones 25.179 $. La renda per capita de la població era de 19.700 $. Entorn del 2,7% de les famílies i el 4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges il·lustres

* Chancey Juday (1871 — 1944), limnòleg

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Millersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Millersburg». American Fact Finder. Oficina del Cens dels Estats Units, 12-01-2010.
# Autofradates (sàtrapa)

Autofradates (en grec antic Aὐτoφραδάτης, en lici Vatrafradata) era un alt càrrec de la Persia aquemènida, que apareix com a sàtrapa de Lídia (amb seu a Sardes) cap a l'any 391 aC fins a una data incerta abans del 350 aC. Es conserven algunes monedes amb la seva imatge de les ciutats de Làmpsac i Cime, part de la seva satrapia. També apareix a una inscripció a Lícia i un gravat al sarcòfag del comandant lici Paiawa a Xanthos.
Cap a l'any 390 aC va rebre l'encàrrec, junt amb Hecatompos de Cària, de posar fi a la revolta d'Evàgores I de Salamina de Xipre però en aquell moment no el van poder atacar, ja que el rei xipriota disposava d'una flota reforçada. Evàgores es va rendir quan li va semblar, al cap de deu anys. El 368 aC es va revoltar Datames, sàtrapa de Cilícia i Capadòcia, al que es va unir Ariobarzanes de Dascilios, sàtrapa de la Frígia Hel·lespòntica, i Autofradates va ser l'encarregat de combatre les rebel·lions, però amb el suport d'Atenes i d'Esparta les revoltes van anar a més i s'hi van afegir altres sàtrapes incloent Orontes d'Armènia. Finalment Autofradates es va veure obligat a abandonar la lluita l'any 362 aC. El 360 aC Ariobarzanes va ser traït per un dels seus fills, Datames, va ser atacat pels seus propis soldats i Orontes es va rendir a Artaxerxes, i només llavors Autofradates va poder liquidar la revolta.
Segons Flavi Arrià i Quint Curci Ruf, hi havia un sàtrapa dels tapurs al Tabaristan que es deia Autofradates. L'any 330 aC es va rendir a Alexandre el Gran a Hircània i aquest el va reafirmar en la seva satrapia, però cap al 328 aC es va negar a obeir-lo i va ser privat del seu càrrec. Quin Curci l’anomena Fradates.

## Referències

* ↑ «Autophradates». Encyclopaedia Iranica. [Consulta: 31 maig 2021].
# Rius de Pelapòrc

Rius de Pelapòrc (en francès Rieux-de-Pelleport) és un municipi francès situat al departament de l'Arieja i a la regió d'Occitània.

## Referències

* ↑ Toponímia occitana
# Hilltop (Minnesota)

Hilltop és una població dels Estats Units a l'estat de Minnesota. Segons el cens del 2000 tenia 766 habitants.

## Demografia

Segons el cens del 2000, Hilltop tenia 766 habitants, 400 habitatges, i 165 famílies. La densitat de població era de 2.275 habitants per km².
Dels 400 habitatges en un 23,8% hi vivien nens de menys de 18 anys, en un 17,8% hi vivien parelles casades, en un 19% dones solteres, i en un 58,8% no eren unitats familiars. En el 51,5% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,69.
Per edats la població es repartia de la següent manera: un 20,9% tenia menys de 18 anys, un 9,7% entre 18 i 24, un 35% entre 25 i 44, un 26,2% de 45 a 60 i un 8,2% 65 anys o més.
L'edat mediana era de 36 anys. Per cada 100 dones de 18 o més anys hi havia 104 homes.
La renda mediana per habitatge era de 26.528 $ i la renda mediana per família de 32.875 $. Els homes tenien una renda mediana de 28.295 $ mentre que les dones 25.652 $. La renda per capita de la població era de 16.576 $. Entorn del 17,7% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hilltop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hilltop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Faó de Mitilene

Segons la llegenda, Faó (grec antic: Φάων, Pháōn) fou el favorit de la poetessa Safo, nadiu de Mitilene i mariner de professió.
La història diu que era un barquer pobre, vell i més aviat lleig, però que un dia va portar en el seu bot Afrodita disfressada de vella. Com que no li va voler cobrar el trajecte, la deessa el va obsequiar amb un flascó amb un bàlsam que donava la joventut i la bellesa; a partir de llavors, totes les dones de Lesbos començaren a sentir atracció per ell.
Safo se'n va enamorar perdudament. Va fer llit amb ella, però aviat va ressentir-se i va desdenyar el seu amor. Safo estava tan angoixada amb el seu rebuig que es va llançar a la mar daltabaix de la Roca Lèucada per acabar amb la seva vida. Claudi Elià diu que Faó va ser mort per un home a qui estava posant les banyes.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 193. ISBN 9788496061972.
# Districte de Millau

El districte de Millau és una divisió administrativa francesa del departament de l'Avairon, a la regió d'Occitània. El cap del districte és la sotsprefectura de Millau. Es compon de 15 cantons i 101 municipis.

## Composició

* Cantó de Bèlmont de Rance
* Cantó de Camarès
* Cantó de Campanhac
* Cantó de Cornus
* Cantó de Millau-Est
* Cantó de Millau-Oest
* Cantó de Nant
* Cantó de Peyreleau
* Cantó de Saint-Affrique
* Cantó de Saint-Beauzély
* Cantó de Saint-Rome-de-Tarn
* Cantó de Saint-Sernin-sur-Rance
* Cantó de Salles-Curan
* Cantó de Sévérac-le-Château
* Cantó de Vézins-de-Lévézou

## Vegeu també

* Llista de monuments del districte de Millau
# Ethiopian Insurance FC

L'Ethiopian Insurance Football Club, també anomenat Medhin (Amhàric: ኢትዮጵያ መድን), és un club etíop de futbol de la ciutat d'Addis Abeba.

## Palmarès

* Copa etíop de futbol:
** 1995, 2002

## Referències

* ↑ Samson, Michael «Mesay back to action with Fasil; Dereje leaves Medin». Capital Ethiopia, 18-04-2018.
* ↑ Ethiopian Premier League 2010-2011 Historical Data – crankshaw-sports-stats.com
* ↑ «Ethiopia - List of Cup Winners». [Consulta: 24 març 2018].
# Middletown (Indiana)

Middletown és una població dels Estats Units a l'estat d'Indiana. Segons el cens del 2000 tenia 2.488 habitants.

## Demografia

Segons el cens del 2000, Middletown tenia 2.488 habitants, 984 habitatges, i 651 famílies. La densitat de població era de 873,3 habitants/km².
Dels 984 habitatges en un 36,3% hi vivien nens de menys de 18 anys, en un 48% hi vivien parelles casades, en un 14,2% dones solteres, i en un 33,8% no eren unitats familiars. En el 29% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,3% tenia menys de 18 anys, un 8,2% entre 18 i 24, un 29,5% entre 25 i 44, un 19,8% de 45 a 60 i un 14,3% 65 anys o més.
L'edat mediana era de 34 anys. Per cada 100 dones de 18 o més anys hi havia 80,9 homes.
La renda mediana per habitatge era de 32.591 $ i la renda mediana per família de 39.922 $. Els homes tenien una renda mediana de 33.152 $ mentre que les dones 20.188 $. La renda per capita de la població era de 16.017 $. Entorn del 7,4% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middletown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Middletown». American Fact Finder. Oficina del Cens dels Estats Units, 12-01-2010.